Οι ρευματικές παθήσεις μπορούν να έχουν σημαντικές επιπτώσεις στην καθημερινή ζωή των ασθενών.  Οι ασθενείς μπορεί να δυσκολεύονται να σηκωθούν από το κρεβάτι τους το πρωί γιατί οι αρθρώσεις τους είναι δύσκαμπτες και επώδυνες. Καθημερινές εργασίες όπως το μαγείρεμα, το καθάρισμα του σπιτιού, το πλύσιμο των ρούχων, όπως και ψυχαγωγικές δραστηριότητες που άλλοτε θεωρούνταν απολαυστικές, καθίστανται πλέον δύσκολες προς εκτέλεση για τον ασθενή με ρευματικές παθήσεις. Ανεπηρέαστη από τις ρευματικές παθήσεις δεν μένει ούτε και η επαγγελματική ζωή των ασθενών. Οι ρευματικές ασθένειες περιορίζουν την ικανότητα του ατόμου να εργάζεται και ως εκ τούτου οι περισσότεροι ασθενείς που πάσχουν από ρευματοειδή αρθρίτιδα (ΡΑ), αγκυλοποιητική σπονδυλίτιδα (AS) ή ψωριασική αρθρίτιδα, αδυνατούν να εργαστούν και βασίζονται σε επιδόματα αναπηρίας για να βιοποριστούν. Αυτό έχει σημαντικό αντίκτυπο στη ποιότητα ζωής τους και στη ψυχολογία τους.